Джэду Iэниуар спортым хокIыж
Европэм щэнейрэ и чемпион, Рио-де-Жанейрэ щекIуэкIа гъэмахуэ Олим пиадэм бэнэкIэ хуитымкIэ абы и финалым нэса Джэду Iэниуар спортым зэрыхэкIыжыр иджыблагъэ хэ IущIыIу ищIащ. «Къэбэрдей къап лъэнкIэ» зэджэу щыта, Псыгуэнсу щыщ бэнакIуэ цIэрыIуэм и текIуэ ныгъэ инхэмкIэ, ди жагъуэ зэрыхъущи, дяпэкIэ дэрэжэгъуэ къыдитыжынукъым.
— Бразилием щыIа Олимп Джэгу хэм яужькIэ сэ афIэкIа утыку сыкъихьэжакъым. ЖыпIэ хъунущ абы и финалым бэнэныр къыщызухауэ. Гъэ къакIуэ Токио щыIэну Олимпиадэм кIуэнухэм сахэхуэнуи сыхущIэкъунукъым, Урысей Федерацэм и командэ къыхэхам зи къару илъыгъуэ щIалэ щIэ куэд хэтщ сэ сахъуэжыфыну икIи абыхэм ехъу лIэныгъэхэр яIэну си гуа пэщ, — жриIащ зи ныбжьыр илъэс 33-рэ ирикъуа Джэду Iэниуар «РИА Новости» хъыбарегъащIэ агентствэм. — Илъэсибл сызэрыхъу лъандэрэ алэ рыбгъум сытетщ икIи и чэзу хъуащ ар къэзгъэнэну. Абы куэд къыщызэ хъулIащ, сызэрыгушхуэнхэри сиIэщ.
ЩIыналъэм, республикэм, къэралым текIуэныгъэхэр къыщихьурэ лъэбакъуэ зырызурэ Урысей Федерацэм и командэ къыхэхам ираджэным хуэ кIуащ напIэзыпIэм зридзрэ и хьэрхуэрэгъур зэрыхигуэм папщIэ иужькIэ «къэбэрдей къаплъэн» зыфIаща Джэ ду Iэниуар. Апхуэдэ дзыхь къезыгъэзахэри щIегъуэжакъым. 2010 гъэм щегъэжьауэ абы ди къэралми лъэпкъми я пщIэр иIэт зэпытурэ екIуэ кIащ. А зэманым къриубыдэу Джэдум Дунейпсо кубокыр зыIэригъэхьащ, Европэм тIэунейрэ и чемпион хъуащ, Европей джэгухэм щытекIуащ, дунейпсо чемпионатым жэз медалыр къы щихьащ, нэгъуэщI зэпеуэ куэдми щыпашащ.
Ди лъахэгъум фIы дыдэу, псэемыб лэжу Бразилиеми зыкъыщигъэлъэ гъуащ. Олимпиадэр иухыным зы махуэ иIэжущ ар утыку къыщихьар икIи дыщэ медалыр абы къыщылъымысами, дуней псор и лIыгъэм итхьэкъуащ икIи щытхъу псалъэ куэд къилэжьащ.
Рио-де-Жанейрэ къызэрикIыж лъан дэрэ блэкIа илъэсиплIым къриубы дэу зы махуи къэнакъым Джэду Iэниуар а лэрыбгъум къыщытехьэжынум ды пэ мыплъауэ — тщIэрт иужь псалъэр иджыри спортым зэрыщыжимыIар. «Къэбэрдей къаплъэным» теухуа хъы барыщIэхэм интернетымкIэ зы щыдгъэгъуазэрт, и тренерхэмрэ ныбжьэгъухэмрэ дащIэупщIэрт. Иджы езым хэIущIыIу ищIащ бэнэныр къы зэригъанэр. Сыт пщIэн, пэщIэдзэ зи Iэм кIэухи къыпоплъэ. ЖытIэфынур зыщ: Джэду Iэниуар лъэужь дахэ спортым къыщигъэнащ, езыри къызыхэкIа адыгэ лъэпкъри иригушхуэфыну, щIэб лэм щапхъэ яхуэхъуну.
Жыласэ Заурбэч.
